3. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

บริษัทฯ
ดำเนินกิจการประกอบธุรกิจเป็นผู้ผลิตและส่งออกเครื่องประดับอัญมณีที่ทำด้วยเนื้อเงินและทองคำโดยมุ่งผลิตเครื่องประดับอัญมณีบนตัวเรือนทองคำหรือเนื้อเงินเป็นผลิตภัณฑ์หลัก
ซึ่งจะประดับตัวเรือนด้วยเพชรและพลอยต่าง ๆ (diamond, precious & semi precious
stones) เครื่องประดับที่บริษัทฯ ผลิตได้แก่ แหวน ต่างหู เข็มกลัด จี้ สร้อยคอ
และสร้อยข้อมือโดยใช้เครื่องหมายการค้าของบริษัทฯ คือ PRANDA ตลาดต่างประเทศที่สำคัญ ได้แก่
สหรัฐอเมริกา แคนาดา สเปน รัสเซีย กลุ่มประเทศประชาคมเศรษฐกิจยุโรป ญี่ปุ่น ออสเตรเลีย
เอเชียแปซิฟิค และตะวันออกกลาง

สำหรับตลาดภายในประเทศบริษัทเป็นผู้ผลิตเครื่องประดับทองคำบริสุทธิ์ 99.99 % โดยได้จัดตั้ง
บริษัท พรีม่า โกลด์ จำกัด (เปลี่ยนชื่อเป็น บริษัท พรีม่าโกลด์ อินเตอร์เนชั่นแนล จำกัด เมื่อวันที่
24 พฤศจิกายน 2543) ขึ้นเพื่อจัดจำหน่ายเครื่องประดับทองคำบริสุทธิ์ 99.99 %
ที่ผลิตจากโรงงาน “ซุปเปอร์โกลด์” ของบริษัทฯ ภายใต้ชื่อผลิตภัณฑ์ Prima Gold
เครื่องประดับทองคำบริสุทธิ์ ประดับเพชร ชื่อ Prima Diamond
ผลิตภัณฑ์เครื่องประดับอัญมณีภายใต้ชื่อ Eighteen K ผลิตภัณฑ์เครื่องประดับอัญมณี ภายใต้ชื่อ
Century ในปัจจุบันบริษัทฯ ยังขายแฟรนไชส์ออกไปยังประเทศแถบ เอเซียแปซิฟิค และ
ประเทศในแถบตะวันออกกลาง เช่น ดูไบ อียิปต์ เป็นต้น

นอกจากนั้น ยังมีรายได้จากการรับผลิตสินค้าพิเศษให้กับบริษัท หรือหน่วยงานราชการหรือสถาบันต่าง
ๆ ที่มีความต้องการสินค้าที่ระลึกหรือวัตถุมงคลที่จัดทำเป็นพิเศษ โดยใช้กรรมวิธีการผลิต แบบ
จิวเวลรี่ ทำให้มีความงดงามเป็นพิเศษ

สิทธิพิเศษจากการส่งเสริมการลงทุน

บริษัทฯได้รับสิทธิพิเศษทางภาษีภายใต้พระราชบัญญัติส่งเสริมการลงทุน พ.ศ. 2520
จากคณะกรรมการส่งเสริมการลงทุนตามบัตรส่งเสริมเลขที่ 1075/2537
สำหรับโรงงานของบริษัทฯในเขตอุตสาหกรรมของบริษัท เขตอุตสาหกรรมสุรนารี
จำกัดในจังหวัดนครราชสีมา ทั้งนี้ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงได้รับยกเว้นภาษีเงินได้นิติบุคคลสำหรับกำไรสุทธิเป็นระยะเวลาแปดปีนับแต่วันที่มีรายได้จากการประกอบกิจการ
(1 มกราคม 2538)
ได้รับยกเว้นไม่ต้องนำเงินปันผลจากกิจการที่ได้รับส่งเสริมซึ่งได้รับยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้ตลอดระยะเวลาที่ได้รับยกเว้นภาษีเงินได้นิติบุคคล
และได้รับอนุญาตให้หักเงินได้พึงประเมินจำนวนเท่ากับร้อยละห้าของรายได้ที่เพิ่มขึ้นจากปีก่อนจากการส่งออกเป็นระยะเวลาสิบปีนับแต่วันที่มีรายได้จากการประกอบกิจการ
โดยจะต้องดำเนินการตามสาระสำคัญของโครงการที่ได้รับการส่งเสริมดังเช่น

- ชนิดผลิตภัณฑ์ คือ แหวน ต่างหู จี้ กำไล สร้อยคอ

- ขนาดกิจการมีกำลังผลิต 2,000,000 ชิ้นต่อปี

- มูลค่าการส่งออกไม่น้อยกว่าร้อยละ 30 ของมูลค่าของยอดขายทั้งสิ้น

- ต้องตั้งโรงงานในเขตอุตสาหกรรมสุรนารี จังหวัดนครราชสีมา

  ผลและอายุของสิทธิพิเศษจากการส่งเสริมการลงทุน (BOI)

บริษัทเริ่มใช้สิทธิ BOI เมื่อ 1 มกราคม 2538 และจะสิ้นสุดในวันที่ 31 ธันวาคม 2545 เป็นเวลา
8 ปี หลังจากนั้นจะได้รับลดหย่อนภาษีเงินได้นิติบุคคลกึ่งหนึ่งอีกเป็นเวลา 5 ปี

เมื่อวันที่ 11 มกราคม 2544 บริษัทฯได้รับบัตรส่งเสริมการลงทุนเลขที่ 1010/2544
ซึ่งได้รับสิทธิประโยชน์ทางภาษีเช่นเดียวกับบัตรส่งเสริมเลขที่ 1075/2537 ข้างต้น
ยกเว้นเงื่อนไขที่บริษัทฯจะต้องปฏิบัติได้แก่
บริษัทฯต้องเพิ่มทุนจดทะเบียนไม่น้อยกว่าห้าสิบล้านบาทรวมเป็นทุนจดทะเบียนไม่น้อยกว่าสองร้อยห้าสิบล้านบาท
อย่างไรก็ตามบริษัทฯยังมิได้ดำเนินการภายใต้เงื่อนไขของบัตรส่งเสริมการลงทุนดังกล่าว

(2) การตลาดและภาวะการแข่งขัน

(ก) ลักษณะการตลาด

กลยุทธ์ทางการตลาด

-   กลยุทธ์การแข่งขันที่สำคัญ จุดเด่น จุดด้อย

1.1 บริษัทมีจุดเด่นทางด้านการตลาดโดยการจัดการขายให้กระจายความเสี่ยงของตลาดออกไป
โดยมีตลาดส่งออกไม่ต่ำกว่า 40 ประเทศกระจายอยู่ทั่วโลก
เพื่อหลีกเลี่ยงผลกระทบจากสภาพเศรษฐกิจผันผวนซึ่งอาจเกิดขึ้นได้ในประเทศใดประเทศหนึ่ง
อีกทั้งบริษัทยังมีนโยบายการขยายตลาดและเสาะแสวงหาตลาดใหม่ ๆ ที่มีศักยภาพในทุกปี

2.  นอกจากจะขยายตลาดไปสู่ภูมิภาคของโลกแล้ว ในแต่ละตลาด (ประเทศ) บริษัทยังขยาย

ความเสี่ยงโดยการขายผ่านลูกค้าหลัก ๆ ในแต่ละประเทศ
โดยไม่ยึดการขายผูกขาดกับลูกค้ารายใดรายหนึ่งโดยเฉพาะ

1.3 บริษัทได้เน้นการบริการทั้งก่อนและหลังการขายโดยมีบริษัทอยู่ 5 แห่ง จากประเทศหลักๆ
ทั่วโลก เพื่อให้บริการแก่ลูกค้า และสามารถเข้าถึงตลาดในท้องถิ่นนั้น
โดยทราบความต้องการหลากหลายของลูกค้าจากทุก ๆ แห่งทั่วโลก

1.4
นอกจากนั้นผลิตภัณฑ์ของบริษัทได้ถูกพัฒนาโดยเน้นการพัฒนาให้ตรงตามความต้องการของลูกค้าหรือตลาดนั้น
ๆ ไม่ว่าจะเป็นรูปแบบ รสนิยม
หรือราคาที่ลูกค้าต้องการเพราะตลาดของแต่ละประเทศมีความต้องการสินค้าที่แตกต่างกัน
แต่ในบางครั้งความนิยมของตลาดนั้น ๆ ได้ขยายความนิยมไปสู่ตลาดอื่น ๆ
อันส่งผลให้บริษัทส่งสินค้าที่มีความหลากหลายอยู่อย่างเสมอ

-   ลูกค้าเป้าหมาย

กลุ่มลูกค้าเป้าหมายของบริษัทจะต้องเป็นกลุ่มผู้ซื้อที่มีศักยภาพในการสั่งได้ตาม Minimum Order
ของบริษัท

นอกจากนี้ลูกค้าเป้าหมายจะต้องเป็นลูกค้าที่มีฐานะการเงินที่มั่นคง
เป็นลูกค้าที่มีการพัฒนาตามระบบการจัดจำหน่ายสมัยใหม่ ไม่ว่าจะเป็นลูกค้าที่ขายผ่าน Cable TV
ลูกค้าที่ขายผ่าน E – Commerce หรือลูกค้าที่เป็นกลุ่ม Special Brand เหล่านี้เป็นต้น

-   นโยบายการกำหนดราคา

การกำหนดราคาขายนั้น ได้กำหนดไว้ที่มาตรฐานเดียวกัน
แต่จะแตกต่างกันตรงที่การให้ส่วนลดที่แตกต่างกันไปในแต่ละราย
ซึ่งขึ้นอยู่กับปริมาณการสั่งของลูกค้าลักษณะการสั่งของลูกค้า
ความต้องการการบริการจากบริษัทมากหรือน้อยลงเพียงใด รวมถึงความต้องการพิเศษอื่น ๆ เป็นต้น

การจำหน่ายและช่องทางการจำหน่าย

  - สัดส่วนการจำหน่ายจากยอดขาย ปี 2543 ในแต่ละวิธี

  %

  ----------------------------------- ----------------------- -----------
  1. ขายผ่านบริษัทย่อย                                            44

  2. ขายตรง                                                   43

  3. ขายปลีก                                                   10

  4. ขายผ่านแฟรนไชส์                                            3

                                                              100
  ----------------------------------- ----------------------- -----------

บริษัทได้ดำเนินการดังนี้

จัดตั้งบริษัทย่อย 6 แห่ง เพื่อดำเนินการจัดจำหน่ายเครื่องประดับอัญมณีในประเทศนั้น ๆ
สำหรับลูกค้าที่ต้องการซื้อสินค้าหรือบริการผ่านบริษัทย่อยดังกล่าว

  1&2) Pranda North America, Inc. / Crystaline North America, Inc. ในรัฐ
  Rhode Island

  ประเทศสหรัฐอเมริกา

3) H. Gringoire ปารีส ประเทศฝรั่งเศส

4) Pranda UK. ลอนดอน ประเทศอังกฤษ

5) Pranda Vietnam เป็นทั้งฐานการผลิตและจัดจำหน่ายในประเทศเวียดนาม

6) Pranda Singapore Pte. Ltd. เป็น Investment Company เพื่อลงทุนจัดตั้งบริษัทย่อย

ในประเทศมาเลเซีย (ดำเนินการจัดจำหน่ายในประเทศมาเลเซีย) และจัดตั้งบริษัทร่วม
ในประเทศ

อินโดนีเซีย (เพื่อเป็นฐานการผลิต และจัดจำหน่ายในอินโดนีเซีย และเพื่อการส่งออก)

  ขายตรง (Direct Shipment)

จัดจำหน่ายตรงไปยังลูกค้าในประเทศต่าง ๆ ทั่วโลก เช่น สหรัฐอเมริกา แคนาดา ฝรั่งเศส
อังกฤษ เยอรมัน อิตาลี บราซิล สเปน ยุโรป รัสเซีย เอเซีย - แปซิฟิก ออสเตรเลีย ญี่ปุ่น
ตะวันออกกลาง

  ขายแฟรนไชส์

ขายแฟรนไชส์ไปในเอเซียแปซิฟิกและตะวันออกกลาง และผู้รับแฟรนไชส์ ดำเนินการเปิด Shop
และ Counter ในศูนย์การค้าสำคัญ ๆ ในประเทศนั้น ๆ เช่น อินโดนีเซีย มาเลเซีย ฟิลิปปินส์
อินเดีย ดูไบ อียิปต์ เวียดนาม

  ขายปลีก (Retailer)

  จัดตั้ง Shop และ Counter ในศูนย์การค้าสำคัญทั้งในกรุงเทพฯ และต่างจังหวัด

ลักษณะของลูกค้า

สามารถแบ่งตามประเภทของกิจการได้ดังนี้

  1.1 กลุ่มที่ขายทาง Cable TV รวมถึงที่ผ่าน E-Commerce เช่น QVC, Home Shopping
  Network

1.2 กลุ่มที่ขายผ่าน Catalogue เช่น Otto Versand, ARGOS, KLINGEL

1.3 กลุ่ม Discount Stores เช่น Wal-Mart, K-Mart

1.4 กลุ่ม Department Stores เช่น Macy, J.C. Penney, Kaufhof

1.5 กลุ่ม Chain Stores เช่น Signet, Christ Jewllers, Ben Bridge

1.6 กลุ่มผู้ผลิตที่มีแบบของตัวเอง และกลุ่ม Wholesalers หรือ ผู้ค้าส่ง

ลูกค้าข้างต้นส่วนใหญ่เป็นลูกค้าที่มีความสัมพันธ์อันยาวนานกับบริษัท ติดต่อค้าขายกันมาอย่างต่อเนื่อง
ลูกค้ารายใหญ่ 10 รายแรกคิดเป็นร้อยละ 13 ของยอดขาย

สัดส่วนการขายให้ลูกค้า 10 รายแรกต่อยอดขายรวม

  ----------------------- ---------- ---------- --- --------- --- --------
                                     2543           2542          2541

  ลูกค้ารายใหญ่ 10 รายแรก               13 %           22 %          20%
  ----------------------- ---------- ---------- --- --------- --- --------

(ข) สภาพการแข่งขันในอุตสาหกรรม

การส่งออกเครื่องประดับอัญมณีของไทยในปี 2543 มีมากกว่า 60,000 ล้านบาท และบริษัท
แพรนด้า จิวเวลรี่ จำกัด (มหาชน) มียอดการส่งออกกว่า 1,700 ล้านบาท
ซึ่งถือได้ว่าเป็นผู้ประกอบการที่มีมูลค่าการส่งออกเครื่องประดับอัญมณีรวมสูงสุดของไทย

อุตสาหกรรมการผลิตเครื่องประดับอัญมณีในปัจจุบัน
เมื่อเปรียบเทียบศักยภาพการแข่งขันของไทยกับประเทศคู่แข่งขันที่สำคัญบางประเทศ ปรากฏว่า
ในเรื่องของแรงงาน
ประเทศไทยยังได้เปรียบคู่แข่งขันโดยเฉพาะฝีมือการเจียระไนพลอยซึ่งไทยยังเป็นศูนย์กลางของการเจียระไนพลอยที่สำคัญของโลก
นอกจากการเจียระไนและฝีมือในการผลิตเครื่องประดับอัญมณีแล้ว แม้ไทยจะมีค่าแรงที่สูงกว่า
หลายประเทศ อาทิ จีน เวียดนาม อินโดนีเซีย และ อินเดีย แต่แรงงานไทย
ยังมีข้อได้เปรียบตรงที่มีฝีมือที่สูงกว่าดังนั้นเพื่อเป็นการรักษาขีดความสามารถการแข่งขันในตลาดระดับล่าง
บริษัท จึงได้ขยายการผลิตไปยังประเทศอินโดนีเซีย และเวียดนาม ในช่วงหลายปีที่ผ่านมา

ถึงแม้ไทยต้องนำเข้าวัตถุดิบทั้งอัญมณีและโลหะมีค่าเกือบทั้งหมด
แต่ไทยก็ยังคงความได้เปรียบในการแข่งขัน เพราะทางภาครัฐมีนโยบายเก็บภาษีนำเข้าเป็นศูนย์
ซึ่งยังคงมีส่วนประกอบในการผลิตเครื่องประดับอัญมณี ที่ยังต้องเสียภาษีนำเข้าในอัตราที่สูงถึงร้อยละ
10 - 20 ในขณะที่ประเทศคู่แข่งขันบางประเทศ โดยเฉพาะเบลเยี่ยม อิสราเอล สหรัฐอเมริกา
ฮ่องกง และ เกาหลี เสียภาษีนำเข้าในอัตราที่ต่ำกว่ามาก ในประเด็นนี้
บริษัทจึงเป็นผู้หนึ่งที่มีบทบาทสำคัญในการผลักดันและติดตามให้ภาครัฐพิจารณาลดภาษีนำเข้าส่วนประกอบ
เพื่อให้ไทยคงความได้เปรียบในการแข่งขันในตลาดโลก แต่ไทยก็ยังคงมีปัญหาพื้นฐานด้านการผลิต
อาทิ การขาดแคลนช่างฝีมือเฉพาะด้าน ความซับซ้อนของระเบียบพิธีทางศุลกากร ระบบขนส่ง
และโครงสร้างอัตราภาษี การขาดแคลนวัตถุดิบ
และความเชื่อมโยงของอุตสาหกรรมตั้งแต่ต้นน้ำถึงปลายน้ำ

ด้านการตลาด บริษัทได้เห็นความสำคัญและศักยภาพของการตลาดแนวใหม่
ในยุคแห่งเทคโนโลยีสารสนเทศ
จึงได้พัฒนาระบบเครือข่ายเพื่อรองรับการแข่งขันที่นับวันจะทวีความรุนแรงมากขึ้น
โดยการปรับธุรกิจสู่ระบบพาณิชย์อิเล็กทรอนิกส์ ในลักษณะธุรกิจต่อธุรกิจ (Business to
Business) เพื่อโอกาสทางการตลาดมากขึ้น อีกทั้งยังเป็นการปรับประสิทธิภาพขององค์กร
ให้มีความสะดวก คล่องตัว ถูกต้องแม่นยำ และลดต้นทุนมากขึ้นอีกด้วย
นอกจากนี้ทางบริษัทมีนโยบายที่ชัดเจนในการปรับปรุงขบวนการและขั้นตอนการผลิตเพื่อรักษามาตรฐานของสินค้า
และที่สำคัญบริษัทยังประสบความสำเร็จในการสร้าง Brand Name
ของตนเองจนเป็นที่ยอมรับในตลาดโลก

ข้อเสนอแนะ

แม้ว่าอุตสาหกรรมอัญมณีและเครื่องประดับมีการขยายตัวอย่างต่อเนื่องในหลายปีที่ผ่านมา
และทำรายได้ให้ประเทศเพิ่มขึ้นทุกปี แต่ในช่วง 2 - 3 ปีที่ผ่านมา
อัตราการขยายตัวของการส่งออกเริ่มชะลอตัวลง ซึ่งมีผลมาจากปัญหาของเศรษฐกิจในภูมิภาค
ปัญหาโครงสร้างการผลิต
และปัญหาการเงินภายในประเทศที่นับว่าเป็นปัญหาที่สำคัญและมีผลกระทบอย่างมากในปัจจุบัน
นอกจากนี้ยังมีปัญหาจากอัตราแลกเปลี่ยนที่มีการผันแปรมาก
ซึ่งหากหน่วยงานภาครัฐที่เกี่ยวข้องมีแนวนโยบายและวิธีการแก้ไขปัญหาที่ชัดเจน
ก็จะส่งผลให้ปัญหาที่มีผลกระทบต่ออุตสาหกรรมอัญมณีและเครื่องประดับคลี่คลายมากขึ้น

ที่มาข้อมูลหลัก-ผลงานวิจัยเรื่อง
“อุตสาหกรรมอัญมณีและเครื่องประดับกับลู่ทางการศูนย์กลางในภูมิภาคเอเชีย-แปซิฟิก”
สถาบันอัญมณีและเครื่องประดับ กรมส่งเสริมอุตสาหกรรม กระทรวงอุตสาหกรรม

  ขนาดแนวโน้มการเติบโตและการพัฒนาอุตสาหกรรม

  อุตสาหกรรมอัญมณีได้ถูกบรรจุอยู่ใน 1 ใน 7 ของอุตสาหกรรมหลักที่รัฐให้การสนับสนุน

อย่างเต็มที่ เพื่อเป็นหนึ่งในอุตสาหกรรมที่จะผลักดันการเปิดการค้าเสรี ทั้งในกรอบของ APEC และ
AFTA เพราะรัฐเล็งเห็นความมีศักยภาพในอุตสาหกรรมนี้ในอนาคต มาตรการต่าง ๆ
ที่รัฐให้ความช่วยเหลือได้แก่

1.  รัฐได้ลดภาษีนำเข้าวัตถุดิบรวมถึงเงิน ทอง และส่วนประกอบต่าง ๆ ทั้งหมดให้เหลือ 0 %
    อีกทั้งได้มีการพยายามขอละเว้นการชำระภาษีมูลค่าเพิ่มจากการนำเข้าทองคำและวัตถุดิบอื่นๆ
    เพื่อการผลิต

2.  การสนับสนุนให้ไทยเป็นศูนย์กลางการผลิตอัญมณีของโลก
    โดยรัฐได้ให้งบสนับสนุนเพื่อให้เอกชนเสาะแสวงหาวัตถุดิบจากทุกมุมโลก
    แล้วนำวัตถุเจียระไนที่เมืองไทย เนื่องจากเรามีช่างที่มีฝีมือประมาณ 6 แสนคน

3.  รัฐสนับสนุนให้เสาะแสวงหาตลาดใหม่และรักษาฐานตลาดเก่าโดยการสนับสนุนดังกล่าว

ได้ถูกกระทำผ่านองค์กรต่างๆ ของรัฐเช่น สภาหอการค้า กรมส่งเสริมการส่งออก เป็นต้น

4.  ได้มีการจัดตั้งสถาบันอัญมณีโดยได้รับความร่วมมือจากรัฐบาล ตลอดจนหน่วยงานเอกชน
    สมาคมผู้ค้าอัญมณีโดยมีจุดประสงค์ให้ไทยเป็นศูนย์กลางอัญมณีของโลก

มาตรการเหล่านี้ถือเป็นมาตรการที่รัฐต้องการส่งเสริมอุตสาหกรรมนี้ให้เติบโตและเล็งเห็นว่า
อุตสาหกรรมนี้สามารถแข่งขันได้ โดยปีนี้มีการตั้งเป้าการส่งออกให้ถึง 6 หมื่นล้านบาท
และมีเป้าหมายส่งออกถึง 1 แสนล้านบาทภายใน 5 ปี ข้างหน้า

  จำนวนและขนาดของคู่แข่งขัน ส่วนแบ่งตลาดความยากและง่าย

  แพรนด้าเป็นบริษัทที่มีกำลังการผลิตในปริมาณที่สูง และผลิตสินค้าที่มีคุณภาพ ซึ่งกล่าว

ได้ว่าคู่แข่งขันจึงมีน้อยราย และการที่จะให้คู่แข่งพัฒนาถึงระดับนี้ได้จำเป็นต้องใช้เงินทุนจำนวนมาก
และใช้ประสบการณ์ยาวนาน รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นจึงไม่ใช่เรื่องง่ายที่คู่แข่งจะเข้ามาแข่งกับบริษัท ตัวอย่างลูกค้าที่ขายผ่าน TV
เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตไม่กี่รายในโลกที่สามารถผลิตได้ตามความต้องการของลูกค้ากลุ่มนี้

  อำนาจต่อรองของผู้ซื้อและผู้ขาย

ขณะนี้บริษัทข้ามชาติขนาดใหญ่ที่มีความต้องการซื้อสินค้าอัญมณีที่มีปริมาณมากรวมถึงคุณภาพดี
และบริษัทแพรนด้าก็นับเป็นหนึ่งในไม่กี่บริษัทที่มีมาตรการในการสนองความต้องการบริษัทข้ามชาตินั้นได้
ทางบริษัทจึงมีอำนาจต่อรองพอควรกับบริษัทใหญ่-กลาง

ในขณะเดียวกันแพรนด้าก็มีนโยบายการกระจายความเสี่ยงโดยขายหลายประเทศและจะไม่ขายให้ลูกค้ารายใดเกิน
30 % เท่ากับเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

[]

(3) การจัดหาผลิตภัณฑ์

(ก) กำลังการผลิตและปริมาณการผลิต

บริษัทใช้การผลิตแบบ Mass Production สำหรับงานในกลุ่ม Silver ส่วนงานในกลุ่ม High &
Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง ใช้ช่างฝีมือ
และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีส่วนสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสมาสต์และปีใหม่ แต่ก็มิได้ส่งผลกระทบต่อการดำเนินธุรกิจของบริษัทฯ
เพราะบริษัทฯ สามารถควบคุมและวางแผนการผลิตได้เป็นอย่างดี ในปี 2541 - 2543 บริษัท
มีปริมาณการขายแยกเป็น 4 ไตรมาส ดังนี้

  --------------- -- -------- -- ----- -- -------- -- ----- -- -------- -- -----
                     ปี 2543               ปี 2542               ปี2541       
                     (2000)               (1999)               (1998)      

  ไตรมาส             ล้านบาท      %        ล้านบาท      %        ล้านบาท      %

  1                  335         19       418         25       419         25

  2                  368         21       364         22       363         22

  3                  484         28       405         24       414         25

  4                  554         32       472         29       461         28

  รวม 4 ไตรมาส       1,741       100      1,659       100      1,657       100
  --------------- -- -------- -- ----- -- -------- -- ----- -- -------- -- -----

-   กำลังการผลิตและปริมาณการผลิต 3 ปีที่ผ่านมา

[TABLE]

- อัตราการใช้กำลังผลิต

  บริษัทจะใช้อัตรากำลังการผลิตให้เป็นไปตามนโยบาย Tax Planning เพื่อประโยชน์สูงสุด

ของผู้ถือหุ้นและผู้ลงทุน

- อัตราเพิ่มของปริมาณการผลิตตามจำนวนหน่วย

  จะเป็นไปตามนโยบายภาษีอากร

  - จำนวนกะที่ผลิตได้ จำนวนกะที่ผลิตจริง

  ในบมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น เนื่องจากวัตถุดิบเป็นของมีค่า

ไม่ควรมีการส่งมอบระหว่างกะ เนื่องจากยากในการควบคุม ดังนั้นจำนวนกะที่ผลิตจริงจึงเป็นเพียง
1 กะเท่านั้นหากงานมีปริมาณมาก
และเร่งด่วนบริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

- วัตถุดิบ และผู้จำหน่ายวัตถุดิบ (Supplier)

วัตถุดิบ แยกเป็น - โลหะ (gold, silver & alloy)

- Component

- อัญมณี

  - อื่น ๆ

[TABLE]

[TABLE]

[TABLE]

แหล่งที่มาของวัตถุดิบ

  1. โลหะ (ทองคำ/เนื้อเงิน/อัลลอย) สั่งจากตัวแทนจำหน่ายในสิงคโปร์ สหรัฐอเมริกา อังกฤษ

2. ส่วนประกอบ สั่งจากตัวแทนจำหน่ายในอิตาลี และผู้ผลิต

ในประเทศ

3. อัญมณี สั่งจากตัวแทนจำหน่ายหรือพ่อค้าคนกลาง ในกรุงเทพฯ
และมีบางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

ต้นทุนโลหะทองคำ เนื้อเงิน และอัลลอย ที่นำมาทำตัวเรือนเครื่องประดับอัญมณี ในระหว่างปี 2540
– 2543 จะมีต้นทุนประมาณ 50 % และสามารถแสดงการเปลี่ยนแปลงราคาได้ดังนี้

  ----------------- -- ---------- --- ---------- --- ---------- --- ---------
  หน่วย : บาท/กรัม                                                    

                       2543           2542           2541           2540

  ราคาโลหะทองคำ        363.37         341.46         341.46         341.46

  ราคาโลหะเนื้อเงิน       6.84           6.67           6.15           5.10
  ----------------- -- ---------- --- ---------- --- ---------- --- ---------

ผู้จำหน่าย บริษัทจะกระจายการจัดซื้อไปยังผู้จำหน่ายหลายรายไม่ให้เกิน 30 % ต่อราย
และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะไม่ได้รับผลกระทบใด ๆ
หากมีการเปลี่ยนแปลง/สูญเสียผู้จำหน่ายรายนั้น ๆ ไป

ขั้นตอนการผลิตและเทคโนโลยีการผลิต

ขั้นตอนการผลิตโดยย่อมีดังนี้

1. ออกแบบและขึ้นพิมพ์

(Design + Model Maker)

2. ฉีดเทียน & หล่อ

Waxing & Casting

3. แต่งตัวเรือน

Drafted Polishing

4. ฝัง

Setting

5. ขัดตัวเรือน

Detailed Polishing

6. ชุบ

Plating - Gold

- Rhodium

7. ตรวจสอบคุณภาพ

Quality Control

8. เข้าคลัง & หีบห่อ

Store & Packing

9. ส่งออก

Export

ขั้นตอนการทำอัญมณีเครื่องประดับ

ออกแบบ หล่อ แต่งตัวเรือน

ขัดตัวเรือน ประดับอัญมณี

ชุบเคลือบผิว ตรวจสอบคุณภาพ

ส่งออก คลังสินค้า

กิจกรรมการผลิต ของ แพรนด้า จัดเป็น Labor Intensive
เพราะบริษัทสร้างงานและใช้แรงงานฝีมือเป็นพลังขับเคลื่อนสำคัญในการผลิตเครื่องประดับอัญมณี

-   ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอ กับการผลิตในปัจจุบัน
ส่วนเทคโนโลยีใหม่นั้นไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

-   ความเป็นไปได้ที่จะถูกทดแทนด้วยเทคโนโลยี

เทคโนโลยีใหม่ไม่สามารถทดแทนได้ แต่อาจมาช่วยให้รวดเร็วขึ้น
หรือมาเป็นตัวประกอบทำให้การผลิตดูดีขึ้น

-   ความสามารถความจำเป็นและค่าใช้จ่ายในการปรับเครื่องจักรให้แข่งขันได้

เมื่อถึงจุดหนึ่งที่เครื่องจักรซึ่งเป็นตัวประกอบในอุตสาหกรรมจิวเวลรี่เริ่มเสื่อมสภาพลง
หรือล้าสมัยลง บริษัทจะทำการเปลี่ยนเครื่องจักรทันที แต่ในปัจจุบันยังไม่มีความจำเป็น

(ข) ผลกระทบต่อสิ่งแวดล้อม

บริษัท ไม่เคยมีประวัติการกระทำผิดต่อสิ่งแวดล้อม อุตสาหกรรมจิวเวลรี่
จะไม่มีผลกระทบต่อสิ่งแวดล้อมเพราะของเหลือทุกส่วนบริษัทจะเก็บไว้เพื่อทำการ Refine

(4) งานที่ยังไม่ได้ส่งมอบ

  - ไม่มี -